২০০৯ সালের প্রধানমন্ত্রী শেখ হাসিনার প্রত্যক্ষ দিক নির্দেশনার আলোকে ধর্ম বিষয়ক মন্ত্রণালয় সুষ্ঠু হজ ব্যবস্থাপনার বিষয়টি অগ্রাধিকার দেয়। সুষ্ঠু হজ ব্যবস্থাপনা নিশ্চিতকরণের লক্ষ্যে ধর্ম বিষয়ক মন্ত্রণালয় জাতীয় হজনীতি ২০১০-২০১৪ প্রণয়ন করে এই হজনীতিকে ভিত্তি করে পরবর্তীতে জাতীয় হজনীতি-২০১৫-১৬, জাতীয় হজ ও ওমরাহ নীতি-২০১৫, জাতীয় হজ ও ওমরাহনীতি ২০১৭ এবং সর্বশেষ জাতীয় হজ ও ওমরাহনীতি ২০১৮ প্রণয়ন করা হয়। হজ ব্যবস্থাপনার ক্ষেত্রে এ হজনীতি একটি সমন্বিত নির্দেশিকা হিসেবে কাজ করছে। আধুনিক, যুগোপযোগী ও প্রযুক্তি নির্ভর কাঠামোর উপর দাঁড় করানোর লক্ষ্যেই এ হজনীতি।